Stilmessig beveget Sundby seg gjennom årene fra historisme (nyrenessanse, nybarokk) over mot funksjonalisme. Et eksempel er Stensgata 11 på Fagerborg i Oslo, en stor leiegård i funksjonalistisk stil fra 1936. Sundby samarbeidet med Arnstein Arneberg om det store funksjonalistiske forretningsbygget i Stortingsgaten 12 i Oslo, som sto ferdig i 1934. I Oslo tegnet han også det store industrianlegget til Jordan-fabrikken på Løren, som sto ferdig i 1933.